|  |  |
| --- | --- |
| **Grŵp:-** Blwyddyn 10 | **Amser:-** Gwers 2 |
| **Amcanion y Wers:-**  Bydd y disgyblion yn dysgu sut i greu hunanbortread gan ddefnyddio arddull Roy Lichtenstein drwy alw i gof ac ymgorffori nodweddion allweddol ei waith yn eu gwaith eu hunain. | |
| **Cysylltiad â dysgu blaenorol:-**  Mae'r disgyblion eisoes wedi astudio Celf Bop ym Mlwyddyn 9 trwy gyfrwng 'Project yr 1960au'.  Mae'r disgyblion ar hyn o bryd ar ganol project 'hunan' sy'n edrych ar sut mae artistiaid yn dehongli eu hunain yn eu gwaith. | **Adnoddau:-**   * Cyflwyniad PowerPoint * Paent/Brwshys paent * Papur gwyn A4/A5 * Papur dargopïo * Pennau ffelt |
| **Gweithgareddau Dysgu:-**  **Ysgogiad:**  Bydd y disgyblion yn edrych ar luniau o wahanol hunanbortreadau lliwgar er mwyn penderfynu pa luniau sy'n perthyn i'r categori Celf Bop, ac yna'n sefydlu pam eu bod yn credu hyn.  **Trafodaeth:**  Wedi hynny, bydd y disgyblion yn trafod mewn grwpiau ac yn cynllunio sut i fynd ati i greu hunanbortread gan ddefnyddio arddull Celf Bop, a hynny drwy ddefnyddio ffotograffau ohonyn nhw eu hunain yn ogystal â'r defnyddiau/offer o'u dewis.  **Prif Dasg:**  Bydd y disgyblion wedyn yn creu hunanbortread gan ddefnyddio arddull Roy Lichtenstein, gan anelu at gynnwys o leiaf 3 nodwedd o waith yr artist.  **Sesiwn Lawn:**  Bydd y disgyblion yn gwerthuso eu gwaith yn unigol yn ogystal â mewn grwpiau er mwyn penderfynu beth oedd yn llwyddiannus; beth sydd angen ei newid; pa sgiliau y maen nhw wedi eu defnyddio a sut y gallai'r sgiliau hyn gael eu defnyddio mewn gwersi eraill. | |
| **Gwahaniaethu:-**  Gall y disgyblion gynllunio a dewis defnyddiau ac offer sy'n addas i'w gallu.  Gall y disgyblion ddefnyddio technegau gwahanol – er enghraifft, dargopïo gan ddefnyddio golau/papur dargopïo neu dynnu lluniad llawrydd er mwyn amlinellu eu portread. | |
| **Cyfleoedd i ddatblygu metawybyddiaeth:-**  Mae'r disgyblion eisoes wedi astudio Celf Bop ym Mlwyddyn 9 felly dylent allu galw i gof ac arddangos y prif nodweddion. Dylent hefyd wybod sut i ddechrau'r dasg o greu hunanbortread sylfaenol o waith portreadu blaenorol; datblygir hyn ymhellach maes o law er mwyn cynorthwyo â gwaith portreadu pellach. Bydd y disgyblion hefyd yn ennill sgiliau a gwybodaeth o ran sut i wneud defnydd o nodweddion allweddol celf bop yn eu gwaith portreadu. Dylent felly allu defnyddio'r sgiliau a'r wybodaeth hon yn y dyfodol mewn gwaith Celf Bop arall neu yn eu darnau o waith terfynol ar gyfer y project. | |